11. Kvalitetsrapport for dagtilbud 2021-2022 (Åben)
Tidl. politisk behandling BY, 24.06.20, pkt. 113  
Forventet sagsgang
BS-U, ØK, BY
Lovgrundlag
Dagtilbudsloven
SAGENS INDHOLD
Byrådet skal i denne sag tage stilling til ”Kvalitetsrapport for dagtilbud 2021-22”, der 
belyser kvaliteten på dagtilbudsområdet i [adresse]. Byrådet skal 
endvidere tage stilling til, hvilken opfølgning resultaterne i rapporten giver anledning 
til i det videre arbejde med at styrke kvaliteten på dagtilbudsområdet.
Ifølge Dagtilbudsloven §3a skal Byrådet sikre, at udviklingen på dagtilbudsområdet drøftes politisk mindst 
hvert andet år. Børn og Kultur udarbejder på denne baggrund en kvalitetsrapport for dagtilbudsområdet 
som udgangspunkt for denne drøftelse. 
Kvalitetsrapporten tager udgangspunkt i et bredt kvalitetsbegreb bestående af tre elementer af kvalitet: 
Strukturel kvalitet, proces kvalitet og resultatkvalitet jf. kvalitetsmodel udviklet af [adresse] 
Evalueringsinstitut EVA. Strukturel kvalitet kan forstås som de rammer og forhold, som den pædagogiske 
praksis arbejder inden for samt de fysiske rammer. Proceskvalitet er udtryk for den kvalitet, der findes i det 
pædagogiske arbejde, og som opstår bl.a. i relationer mellem børn og voksne og gennem læringsmiljøets 
stimulering af børns udvikling. Endelig handler resultatkvalitet om, hvad børnene får ud af at gå i dagtilbud, 
både her og nu og på længere sigt. Det gælder børns trivsel, læring og udvikling – kognitivt, socialt og 
motorisk.
I kvalitetsrapporten præsenteres data og resultater inddelt i disse tre elementer. I praksis hænger de 
sammen og påvirker hinanden gensidigt og kan derfor ikke adskilles. En samlet vurdering af kvaliteten på 
dagtilbudsområdet forudsætter derfor, at resultater indenfor de tre elementer ses i sammenhæng. 
Kvalitetsrapporten 2021-22 indeholder følgende data: 

Strukturel kvalitet: Antal børn pr. medarbejder (normering), fordeling af uddannet personale, 
kompetenceudvikling samt fysiske rammer.

Proceskvalitet: Kvalitetsmålinger af læringsmiljøet i alle daginstitutioner, opsamling på tilsyn i 
dagplejen, de private daginstitutioner og private pasningsordninger samt 
forældretilfredshedsundersøgelse.

Resultatkvalitet: Sprog- og motorikvurderinger.
Desuden følges der i kvalitetsrapporten op på målsætninger fra den seneste kvalitetsrapport i 2019-2020. 
Kvalitetsrapporten er vedlagt som bilag i en pdf-udgave, men den grafiske opsætning er tiltænkt en digital 
visning, da rapporten ligger på [adresse] hjemmeside. Den digitale visning kan ses her: 
https://fvr-firstedition.s3.eu-west-
1.amazonaws.com/kvalitetsrapport_dagtilbud_i_favrskov_kommune/index.html. 
VURDERING
[adresse]: EMN-2021-00781
Dok-ID: 3262689
Sagsbehandler: abirc
Byråd
25. oktober 2022  19:00
Siden dagtilbudsområdets første kvalitetsrapport blev udarbejdet i 2009, er datagrundlaget løbende blevet 
forbedret. Senest er der i 2019/2020 og 2022 gennemført eksterne kvalitetsmålinger med det internationalt 
anerkendte kvalitetsmålingsværktøj ECERS og ITERS. Resultaterne herfra indgår i kvalitetsrapporten, og 
belyser kvaliteten ud fra seks kvalitetsparametre, som bl.a. omfatter kvaliteten af samspillet mellem 
børnene og de voksne og af de læringsaktiviteter, der finder sted i dagtilbuddene. Kvalitetsmålingerne er 
blevet en integreret del af daginstitutionernes arbejde og bidrager til en dialogbaseret tilgang til udvikling af 
praksis. 
Favrskov Kommune har med udgangspunkt i data for alle tre kvalitetselementer et solidt fundament at 
vurdere kvaliteten ud fra, og Børn og Kultur vurderer, at kvaliteten på dagtilbudsområdet i [adresse] 
Kommune generelt er tilfredsstillende. 
Strukturel kvalitet
Favrskov Kommune lever op til den statslige fastsatte minimumsnormering i dagtilbud fra 2021, hvilket 
betyder, at der på kommuneniveau og målt som et årligt gennemsnit er minimum en pædagogisk 
medarbejder pr. tre børn i vuggestuen og minimum en pædagogisk medarbejder pr. seks børn i 
børnehaverne. 
I [adresse] er andelen af pædagoger faldet siden 2018. Samtidig er andelen af både 
pædagogmedhjælpere og pædagogiske assistenter steget. På landsplan opleves der lige nu en udfordring 
med at rekruttere og fastholde pædagogisk personale i dagtilbud og dermed sikre den rette fordeling af 
uddannet personale. Dette gør sig også gældende i [adresse], og daginstitutionerne lever ikke 
op til den målsætning, som blev sat med sidste kvalitetsmåling om, at andelen af pædagoger i de enkelte 
institutionsenheder ikke må være under 70 pct. I [adresse] var der i 2021 en fordeling på 63 pct. 
uddannet personale og 37 pct. uuddannet personale, hvis både pædagoger og pædagogiske assistenter 
indgår som uddannet personale (hvilket er samme opdeling som KL benytter i deres opgørelse). Det er dog 
positivt, at andelen af pædagogiske assistenter er steget, hvilket blandt andet er et resultat af den 
målsætning, der blev sat i seneste kvalitetsrapport om, at der hvert år er en medhjælper pr. 
institutionsområde og en dagplejer, der uddannes som pædagogisk assistent.
Der sker løbende kompetenceudvikling af medarbejdere og ledere i dagtilbud, hvilket blandt andet 
understøtter udviklingen af læringsmiljøer af høj kvalitet. Fx kompetenceudvikles medarbejdere i dagtilbud 
i relationskompetenceforløbet RARRT.
Proceskvalitet
Der er med udgangspunkt i ITERS og Joakim Knudsen, foretaget i alle de kommunale 
daginstitutioner og i den selvejende daginstitution, [adresse], samlet set en god kvalitet i både 
vuggestuer og børnehaver. For begge målinger er der sket et markant fremskridt siden den seneste måling 
i 2019/2020. Den højeste score for både vuggestuerne og børnehaverne er parameteret ’Interaktion’, hvor 
kvaliteten er tæt på fremragende. Forskning viser, at interaktionen mellem den voksne og barnet er den 
mest betydningsfulde enkeltfaktor for barnets udvikling. I [adresse] er interaktionerne præget af 
stort engagement, viden og interesse for børnenes trivsel og læring, hvor personalet er sensitive og 
anerkendende over for børnene og deres behov. 
Der er også sket fremskridt inden for de kvalitetsparametre, som blev udpeget som indsatsområder ved 
seneste måling. Kvalitetsmålingerne i 2022 viser, at det er lykkes institutionerne at hæve kvaliteten for 
parametrene ”Rutiner for personlig pleje” og ”Plads og indretning” betydeligt. I både vuggestuerne og 
børnehaverne er der sket næsten en fordobling af scoren for ”Rutiner til personlig pleje” og dermed er 
kvaliteten gået fra tilstrækkelig til god kvalitet. For kvalitetsparameteret ”Læringsaktiviteter” er der også sket 
en mindre fremgang, hvor der er arbejdet med en større tilgængelighed af materialer og indretning på 
stuerne.  
I dagplejen gennemføres ikke kvalitetsmålinger, hvorfor proceskvaliteten vurderes med udgangspunkt i 
tilsynet. Tilsynet består af både uanmeldte og anmeldte tilsyn, hvor de anmeldte tilsyn sætter fokus på 
bestemte emner, som fx motorik og sprog. Børn og Kultur vurderer på baggrund af de gennemførte tilsyn i 
2021 og 2022, at der er en god proceskvalitet i dagplejen.
Børn og Kultur vurderer desuden, at den samlede forældretilfredshed er god. Den seneste 
forældretilfredsundersøgelse viser, at 87 procent er tilfredse eller meget tilfredse med deres barns 
dagtilbud, og [adresse] ligger desuden på samme niveau som ved undersøgelsen i 2019 og på 
samme niveau som landsgennemsnittet. 
Resultatkvalitet
Børn og Kultur vurderer, at sprogvurderingerne viser et generelt godt sprogligt udgangspunkt hos de 
treårige i [adresse] samt at 0. klasseeleverne generelt har et tilfredsstillende sprogligt 
udgangspunkt med sig fra børnehaven. 
I forhold til motorikvurderingerne vurderer Børn og Kultur, at der generelt har været en positiv udvikling i 
børnenes motoriske færdigheder i de seneste år. Blandt de toårige og fem-seksårige har der dog været en 
lille stigning i motorisk uøvede eller usikre børn fra 2020 til 2021. 
Indsatsområder
Børn og Kultur foreslår på baggrund af en samlet vurdering af kvaliteten på dagstilbudsområdet, at 
dagtilbuddene i de kommende to år arbejder med følgende indsatsområder på dagtilbudsområdet:

Rekruttering og fastholdelse af pædagogisk personale
Børn og Kultur har allerede igangsat en strategi for rekruttering- og fastholdelse af pædagogisk 
personale i dagtilbud. Med strategien igangsættes en række initiativer med henblik på at rekruttere og 
fastholde kvalificeret pædagogisk personale således, at der er den rette fordeling og normering blandt 
det pædagogiske personale. 

Kompetenceudvikling
Der sættes fortsat fokus på kompetenceudvikling af det pædagogiske personale, så der er de rette 
kompetencer til at skabe dagtilbud af høj pædagogisk kvalitet. Det gælder blandt andet 
kompetenceudvikling i forhold til relationskompetence (RARRT), natur og udeliv samt løbende 
opkvalificering af personalet, så flere medarbejdere får formel pædagogisk uddannelse. 

Fastholdelse og udvikling af læringsmiljøerne
Med afsæt i kvalitetsmålingerne i vuggestuer og børnehaver skal daginstitutionerne fortsat have 
opmærksomhed på at fastholde og udvikle læringsmiljøer af høj kvalitet, herunder at ingen institutioner 
placerer sig i utilstrækkelig kvalitet på nogle af de målte parametre, såfremt målingen gentages i 2024.  
ØKONOMI
Ingen særskilte økonomiske konsekvenser.
Som en del af de seneste ændringer af Dagtilbudsloven blev kravene til kommunernes tilsyn af dagtilbud 
skærpet. Børne- og Skoleudvalget godkendte i april 2022, at tilsynet skal bygge på en systematisk metode, 
der sikrer uvildighed og bygger på observationsdata. ITERS og ECERS-målingerne har udgjort denne del 
af tilsynet i 2022, og der skal træffes beslutning om, hvilket observations- og måleredskab, som skal 
benyttes i de kommende tilsyn. Såfremt det besluttes at fortsætte med at bruge ITERS og [adresse], skal der 
afsættes midler i budget 2024-2027 til dette.
INDDRAGELSE
Kvalitetsrapporten bygger på data, der er genereret i samarbejde og med input fra dagtilbuddene.
Ledelsen i dagtilbuddene skal i samarbejde med deres LMU og forældrebestyrelser drøfte 
kvalitetsrapportens resultater og indsatsområder i forhold til, hvordan hvert enkelt område kan arbejde med 
at fastholde og udvikle kvaliteten i områdets dagtilbud.  
De enkelte daginstitutioner har desuden udarbejdet udviklingsplaner for de parametre i kvalitetsmålingen, 
hvor institutionerne lægger under en score på 3 eller hvor der er tilbagegang fra sidste måling. 
Udviklingsplanerne skal sikre en målrettet ledelsesmæssig opfølgning, og Børn og Kultur følger løbende 
op på det videre arbejde med kvaliteten som en del af tilsynet. 
På dialogmødet mellem forældrebestyrelser og Børne- og Skoleudvalget i oktober 2022 drøftes kvaliteten 
i dagtilbud generelt. 
INDSTILLING
Direktøren for Børn og Kultur indstiller til Byrådet:
1.
At Kvalitetsrapport for dagtilbud 2021-2022 godkendes.
2.
At de foreslåede indsatsområder om rekruttering og fastholdelse, kompetenceudvikling samt 
fastholdelse og udvikling af kvaliteten af læringsmiljøerne godkendes.
BESLUTNING
Børne- og Skoleudvalget, 4. oktober 2022:
Fraværende: Ingen
Indstilles godkendt.
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Connie Kristoffersen
Godkendt.
Bilag
1.
Kvalitetsrapport - Dagtilbud i [adresse] 2021-2022 (3430409)
2.
ITERS-3 Rapport [adresse] 2022  (3413789)
3.
ECERS-3 Rapport [adresse] 2022  (3413790)
